АҞӘА, нанҳәа 10 — Sputnik. Урыстәылеи Ҭырқәтәылеи реизыҟазаашьақәа рыԥхасҭахара ашьҭахьтәи Владимир Путини Таиип Ердогани реиԥылара хра аманы имҩаԥысит. Аганқәа еилацәажәеит апроектқәа "Турецкий поток", "Аккуиа" рзы, иара убасгьы шьамтәылатәи азҵаараҟны аусеицура.
Урыстәыла Ахада иҳәоит Санкт-Петербургтәи аиԥылара аҵак ду аманы ишыҟоу.
Иара иҳәеит Урыстәыла етап етапла аекономикатә ԥкрақәа шаԥнахуа. Иҳәеит аргыларатә еилахәырақәа рганахьалагьы аркьаҿрақәа шаанкылахо.
Путин иара убасгьы иҳәеит апроектқәа "Аккуиеи" "Турецки потоки" русура ишацҵахо. Иара иажәақәа рыла "Турецки поток" актәи ахәҭа рацәак имгакәа ихацыркхоит.
Иара убасгьы ихацыркхоит ачартертә ҳаиртә еимадара.
Ҭырқәтәыла Ахада иакәзаргьы иазгәеиҭеит аурыс-аҭырқәа еизыҟазаашьақәа иахьазы акыр ишыӷәӷәоу.
Ердоган инаҵшьны иазгәеиҭеит Шьамтәыла аҭагылазаашьа аҭышәныртәалара азҵаарагьы ԥхьаҟатәи аиԥыларақәа раан ишыҭҵаахо.